Acatistul talpa Maicii Domnului (urma tămăduitoare) de la Lavra 
Poceaev (al doilea acatist) 


, 
Pentru cinstirea apariției miraculoase a urmei (tălpii) Maicii Domnului în 
stâncă de la Mănăstirea Poceaev din care şi astăzi izvorăşte apă tămăduitoare 
împărțită credincioşilor 


Icoana Maicii Domnului de la Poceaev (23 iulie): 


https://www.academia.edu/51429557/Icoana Maicii Domnului de la Poceaev_23_iulie 


https://archive.org/details/ic.-md-de-la-poceaev 


https://www2.slideshare.net/steaemy 1/ic-md-de-la-poceaev 


Icoana Maicii Domnului de la Poceaev este prăznuită în vinerea din Săptămâna 
luminată, pe 23 iulie/S august, 11 aprilie şi pe 8/21 septembrie. 


Pasul Maicii Domnului - păstrat în Lavra Poceaev - Lavra „Adormirea Maicii 
Domnului” se află în oraşul Poceaev, din regiunea Tarnopol, Ucraina: 
https://doxologia.ro/video/documentare/pasul-maicii-domnului-pastrat-lavra-poceaev 


AS& 
traducere din limba ucraineană 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 


dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 


Aştept învierea morţilor şi viaţa veacului ce va să fie. Amin ! 


2 5 e 


Te slăvim pe tine, Preasfântă Fecioară, şi cinstim minunea de la Poceaev când te-ai 
arătat într-un stâlp de foc şi ai lăsat întipărită în chip sfânt urma tălpii tale pe stânca 
din care izvorăşte neîncetat apa care ne dă tămăduire minunată. 


&&& 

Condacul 1 

Împărătesei celei alese, care a binecuvântat muntele Poceaev ca loc de aşezare al 
rugăciunii, îi aducem laudă noi, slujitorii ei. Născătoare de Dumnezeu, tu din cele 
mai vechi timpuri ai slăvit acest loc binecuvântat de Dumnezeu, dându-ne în dar 
urma piciorului tău tămăduitor şi icoana cea făcătoare de minuni. Aşa cum ai scă- 
pat mănăstirea ta de năvălirea agarenilor, izbăveşte-ne şi pe noi de toate necazurile 
şi nenorocirile, ajută-ne să trăim în libertatea lui Dumnezeu, ca prin spijinul tău să 
primim izbăvirea sufletului, iar noi te strigăm: Bucură-te, Maica Domnului de la 
Poceaev, lăsând urma binecuvântării tale în inimile noastre! 


Icos 1 
Ingerii şi oamenii sunt uimiți de nespusa ta îngăduință, Fecioară prea curată: aşa 


cum Domnul i s-a arătat lui Moise în Sinai, într-un tufiş arzător care nu se mistuia, 
aşa te-ai arătat și tu, Maică minunată, pe stânca de la Poceaev într-un stâlp de foc, 
şi plină de bunăvoință ai lăsat urma piciorului tău care izvorăşte apă vindecătoare, 
iar toți cei care au văzut minunea strigă spre tine: 

Bucură-te, Născătoare de Dumnezeu curată, ce ne veghezi din înălțimea locașului 
tău ceresc; 

Bucură-te, bună îndrumătoare, ajungând pentru mântuirea noastră până la capătul 
pământului; 

Bucură-te, că prin înfăţişarea ta purtătoare de lumină pe muntele Poceaev, ai înălțat 
acest munte deasupra multor munţi; 

Bucură-te, căci prin mila ta sălaşul Poceaev a primit faimă în toată lumea; 
Bucură-te, lăsându-ne un izvor ce umple neîncetat urma piciorului tău cu apă tămă- 
duitoare; 

Bucură-te, îndrumătoare înţeleaptă, care ne înveţi să ne închinăm cu evlavie la 
acest loc, stând în fața urmei piciorului tău neprihănit; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 2 


Văzând slăbiciunea firii şi bolile noastre, Preasfântă Născătoare de Dumnezeu, pri- 
meşte-ne sufletele şi trupurile dăruite ţie şi dă-ne puterea tămăduitoare a urmei 
piciorului tău de pe stânca de la Poceaev, pentru a vindeca orice boală şi orice du- 
rere, iar noi te chemăm împreună cu Dumnezeu: Aliluia! 


Icos 2 

Credincioasa contesă Ana, ziditoare a mănăstirii Poceaev, nu a înţeles de la început 
harul cel mare cu care a fost binecuvântată casa ei când Neofit, mitropolitul Gre- 
ciei i-a dăruit icoana Maicii Domnului ca răsplată pentru ospitalitatea ei, icoană 
adusă de la Constantinopol. Dar tu însăţi, Maica Celui Atotputernic, nu ai ezitat să 
dezvălui multora slava semnelor şi minunilor tale, dându-ne în dar izvorul viu şi 
icoana ta, bucurându-ne cu multe binecuvântări, iar noi te lăudăm: 

Bucură-te, mângâietoarea neamului omenesc; 

Bucură-te, ceea ce te îngrijești de viaţa noastră; 

Bucură-te, călăuză care vezi înainte, conducându-ne către Patria Cerească; 
Bucură-te, căci de mulți ani străvechiul oraş Constantinopol a fost binecuvântat cu 
minunatele tale icoane; 

Bucură-te, căci una dintre acestea, strălucitoare stea, ne-a dat mântuire; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 3 

Puterea Înaltului Dumnezeu a lucrat prin tine, Maica Domnului, redându-i vederea 
lui Filip orb din naștere care cu inima caldă a vărsat lacrimi înaintea urmei picio- 
rului tău și s-a spălat pe faţă cu apa făcătoare de minuni ce izvorăşte din aceasta. 
Te rugăm şi noi să ne deschizi ochii ca privind cu recunoştinţă la urma piciorului 
tău cel minunat să strigăm către Dumnezeu în bucuria inimii noastre: Aliluia? 


Icos 3 

Credincioasa Ana a păstrat în casă icoana ta slăvită prin minuni nespuse, Maică 
milostivă, şi cu adevărat cugeta în inima ei, văzându-şi nevrednicia, să nu o țină 
doar pentru ea. Fiind luminată de harul lui Dumnezeu, a chemat monahi, preoți şi 
mulți ortodocşi, şi cu lumânări și cântări evlavioase a adus acea icoană pe muntele 
Poceaev, strigând așa: 

Bucură-te, Împărăteasa noastră Maica Domnului; 

Bucură-te, Stăpâna cea puternică; 

Bucură-te, că ai luminat viaţa noastră cu minuni luminoase; 

Bucură-te, ceea ce ai strălucit în toată lumea cu razele minunilor harului tău, pentru 
mântuirea noastră; 

Bucură-te, vas cinstit al minţii luminate de Dumnezeu, dându-ne înţelepciune; 


Bucură-te, conducându-ne prin căldura ta de Mamă de la iubirea pământească la 
iubirea cerească a lui Dumnezeu; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 4 

Furtuna adusă de necredincioşi l-a prigonit pe Sfântul lov, starețul din Dubne, 
Fecioară Mania, şi el şi-a părăsit locuinţa ascunzându-se de ispitele lumii pe un 
deal lângă Poceaev. Căzând înainte ta el şi-a pus toată încrederea în tine, Născă- 
toare de Dumnezeu, chemându-te să îl aperi sub sfânt acoperământul tău şi fiind 
mântuit mereu cu ajutorul tău, Îi cânta lui Dumnezeu Mântuitorul nostru: Aliluia! 


Icos 4 

S-a auzit peste tot slava ta, Preacurată, care te-ai arătat cu armata de îngeri oşteni 
punând pe fugă agarenii, învățând pe toți să te cheme: 

Bucură-te, păzitoarea noastră bună în suferinţele trupului; 

Bucură-te, păzitoare neîncetată în întristarea sufletului; 

Bucură-te, dând ajutor tuturor celor care ţie se închină cu smerenie şi se leapădă de 
binefacerile acestei lumi; 

Bucură-te, că după dorinţa ta, cei aleşi de tine sunt vrednici de toate lucrurile bune 
de sus; 

Bucură-te, adăpost şi ocrotire credincioşilor; 

Bucură-te, dându-ne milostivă şi nespusă cunoaștere a harului lui Dumnezeu; 
Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 5 

Andrei, moștenitorul nelegiuit al averii lui Ana donată toată Lavrei Poceaev, a tri- 
mis o ceată de slujitori să răpească Sfânta ta icoană, Doamnă, crezând că monahii 
vor părăsi mănăstirea dacă nu o vor mai avea, necunoscând puterea Dumnezeului 
celui Viu şi a Maicii Domnului care însemnase locul cu urma tălpu sale sfinte: Ali- 
luia! 


Icos 5 

Necredinciosul Andrei, făcând ospăț a îmbrăcat-o pe soţia lui în veşminte preoțești 
şi a pus în mâinile ei Sfântul potir pe care îl răpise tot din Mănăstirea Poceaev, iar 
eretica aducea hule batjocorind icoana ta, Maica Domnului, dar tu nu ai îngăduit 
astfel de hule la adresa icoanei tale şi de îndată a şi fost cuprinsă de un diavol săl- 
batic ce o muncea pe ea. Acesta l-a tulburat mult şi pe Andrei însuşi, chinuirea 
diavolească continuând până când icoana a fost întoarsă mănăstirii. 


Bucură-te, cetatea marelui Împărat din munțili cereşti; 

Bucură-te, acoperitoarea întregii lumi cu norii harului și ai iubirii; 

Bucură-te, păstrătoarea neclintită a credinţei ortodoxe; 

Bucuraţi-vă, înfrângere grabnică şi neînduplecată a legiunilor de demoni; 
Bucură-te, că biruiești înălțarea minţi cu smerenia lui Hristos; 

Bucură-te, căci ne ridici mintea peste mrejele lumii, ca să înţelegem tainele lui 
Dumnezeu; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 6 

Minunile tale curg neîncetat, Împărăteasa Cerului și a pământului, atât din Sfânta 
icoană cât şi din urma piciorului tău binecuvântat din care izvorăşte apa tămădui- 
toare, pentru care Îi mulţumim Domnului: Aliluia! 


Icos 6 

Strălucirea soarelui este mai puternică pe muntele Poceaev, fiindcă acolo sălă- 
şluieşte harul tău mult luminos prin minunata icoană şi urma tălpii tale, Doamnă, 
iar noi ne închinăm cu smerită închinăciune și cu rugăciune de mulțumire ne amin- 
tim de nenumăratele tale fapte bune: 

Bucură-te, luminând cu harul tău peştera prea cuvântatului părinte lov care ţi se ru- 
ga noaptea; 

Bucuraţi-vă, că ai luminat şi mulți orbiţi de patima trupului şi a sufletului; 
Bucură-te, că ai înviat soţul unei femei care ți s-a rugat fierbinte; 

Bucură-te, că ai salvat-o pe tânăra care căzuse în fântâna adâncă de la Lavra Po- 
ceaev prinzându-se de frânghia pe care i-ai întins-o; 

Bucură-te, că i-ai arătat unui evreu o lumină mai mare decât soarele din icoana ta; 
Bucură-te, că văzând lumina harului el şi-a convertit necredința în credinţa lui Hri- 
stos; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 7 

Mult milostivul boier Teodor cu soţia lui Eva au prins mare dragoste de Lavra 
Poceaev şi precum Solomon odinioară, mânaţi de iubirea de tine, Maica Domnului, 
şi de lisus Hristos, Fiul tău au împodobit cu mare slavă mănăstirea şi biserica, lău- 
dându-L pe Dumnezeu: Aliluia! 


Icos 7 


Minunat a fost ajutorul tău în timpul bătăliei, prea curată Fecioară, căci în timpul 
războiului de la Zbarazh ai apărut în vârful muntelui Poceaev scăpând mănăstirea 
de invazia și asediul agarenilor. Acoperind norii cerului, te-ai arătat împreună cu 
Sfântul Iov, făcătorul de minuni şi i-aţi alungat pe vrăjmaşii lui Dumnezeu, învă- 
țându-i pe toţi cei care își amintesc cu recunoştinţă să strige așa: 

Bucură-te, Apărătoarea poporului ortodox; 

Bucură-te, fulger tunător, lovindu-i pentru totdeauna pe vrăjmaşii credinţei creștine 
cu săgeți nevăzute; 

Bucură-te, că săgețile agarienilor îndreptate spre tine s-au întors asupra lor; 
Bucură-te, că mulți dintre ei s-au botezat în credinţa creștină, trăind ca monahi în 
ascultare până la sfârşitul vieţii lor; 

Bucură-te, cea neprihămită, că ne izbăveşti mereu de ispite; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 8 

Înfricoşătoare trăire au avut cei de față, Preasfântă Maică, când te-au văzut în văz- 
duh cu Îngerii cerului care purtau săbii pentru apărarea poporului ortodox. De 
aceea, prin înfăţişarea ta ai alungat toată răutatea, iar noi Îi cântăm lui Dumnezeu 
despre tine: Aliluia! 


Icosul 8 

Suntem cuprinși de frică şi de speranță, Maică atotputernică, la fel ca stareţul Iosif 
de Poceaev şi alți călugări de la Lavra Poceaev şi oameni de mir, că mereu ai apă- 
rat mănăstirea nu doar de tătari, dar şi de toate ispitele vremurilor grele. Strigăm 
către tine într-un singur glas al inimii, Născătoare de Dumnezeu: ajută-ne, mân- 
tuieşte-ne de tot răul și de toate uneltirile vrăjmaşilor noştri văzuţi şi nevăzuţi și te 
slăvim: 

Bucură-te, atotputernică mijlocitoare a patriei noastre; 

Bucură-te, că prin tine rugăciunile noastre sunt de neînvins; 

Bucură-te, păzitoare în ispitele credinţei de la vrăjmașii Ortodoxiei; 

Bucură-te, prietenă de nădejde împotriva tuturor puterilor din afara noastră; 
Bucură-te, ajutând mereu creştinii ortodocşi în toate faptele şi căile lor; 

Bucură-te, că ne sprijini să rezistăm ispitelor mari; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 9 
Puterea ta este greu de cuprins cu mintea, Maica Domnului, și credincioșii îți aduc 
cântece şi slujbe bisericeşti, se roagă ție mai ales la sărbătoarea Adormirii tale, prea 


fericită, ca să îi scoţi din lanţurile robiei şi cu buzele recunoscătoare te laudă lui 
Dumnezeu: Aliluia? 


Icos 9 

Ritorii mult grăitori nu pot înțelege cum vieţuiești atât de vie la Lavra Poceaev, 
prin icoana cea sfântă şi urma tălpu tale celei minunate. Dar noi credem si măr- 
turisim că de la răsăritul soarelui până la apus numele tău slăvit este scris în Cer şi 
pe pământ, şi te chemăm: 

Bucură-te, zorii luminii tainice a lui Dumnezeu; 

Bucură-te, lumânare ce arzi cu flacăra dumnezeiască a Ortodoxiei și împrăștii căl- 
dura minunilor tale; 

Bucură-te, Stăpâna de la Poceaev, care ai întors în mod miraculos inima nobilului 
conte spre Dumnezeu; 

Bucură-te, că acesta ţi-a construit biserică nouă la Poceaev; 

Bucură-te, ajutându-i grabnic pe cei ce te cheamă din sfinții tăi munţi; 

Bucură-te, că harul Sfintei tale icoane este tămăduitor în lumea întreagă; 
Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 10 


Ca să-i mântuieşti pe cei ce se încred în tine i-ai scăpat de jugul necredincioșilor, 
Născătoare de Dumnezeu, când cu milă ai întors icoana cea făcătoare de minuni la 
Lavra Poceaev. Urma tălpii tale a rămas însă întipărită în stâncă de demult, împli- 
nind promisiunea lui Dumnezeu de a fi cu oamenii până la sfârşitul veacurilor, iar 
noi ne bucurăm: Aliluia? 


Icos 10 

Mărturisim că ești cu adevărat zidul şi mijlocirea noastră, Fecioară Mamă, ocro- 
tindu-ne de aproape în toate nevoile şi împrejurările. De nu te-ai fi arătat, Doamnă, 
rugându-te pentru noi, cine ne-ar fi izbăvit de atâtea necazuri? Cine ne-ar fi ținut 
slobozi în sânul Sfintelor Biserici ortodoxe? Nu ascundem faptele tale bune, ci slă- 
vind cu mulțumire mila ta, strigăm către tine din plinătatea inimii: 

Bucură-te, că mulți s-au uns cu apa ce izvorăște din talpa ta şi s-au vindecat; 
Bucură-te, că l-ai vindecat pe un tânăr de crustele otrăvitoare de pe trup; 

Bucură-te, că l-ai readus la viaţă pe pruncul care murise, adus în faţa icoanei tale 
de părinții îndurerați dar mult credincoși; 

Bucură-te, că pe doctorul necredincios care a îndrăznit să hulească în faţă icoana ta 
făcătoare de minuni l-ai pedepsit cu o groaznică nebunie; 

Bucură-te, că l-ai liniştit pe şoferul nobilului ucis pe nedrept; 

Bucură-te, mântuind oraşul Kiev de ciumă; 


Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 11 

Pe tine te cântă toate seminţiile pământeşti și cereşti, Împărăteasa noastră, pentru 
toate faptele bune, semnele și minunile nenumărate pe care le dăruieşti celor care 
se închină icoanei şi urmei talpei tale. La fel și noi îți aducem, Preasfântă Maică, 
un sincer omagiu de laudă și compasiune, iar în bucuria inimii înaintea chipului tău 
neprihănit Îi cântăm lui Dumnezeu: Aliluia! 


Icos 11 

Te vedem ca o lumânare dătătoare de lumină, prea curată Fecioară, strălucind de 
nedescris cu razele harului dumnezeiesc. Sărutăm urma tălpii tale care a păstrat în 
stâncă urma milei dumnezeiești, şi te rugăm să ne scoţi din întunericul păcatelor 
noastre, luminându-ne pe calea strălucitoare a virtuţii şi a mântuirii, iar noi te slă- 
vim: 

Bucură-te, şi împreună cu Sfântul mucenic Ștefan și cuviosul Avraam mântuieşte- 
ne din forfota acestei lumi răzvrătite; 

Bucură-te, împreună cu Ilie proorocul, cel plin de râvnă pentru Dumnezeu, aprin- 
zând în noi focul râvnei pentru credință; 

Bucură-te, împreună cu Sfântul mucenic Mina, biruind patimile trupului; 
Bucură-te, lauda marii muceniţe Ecaterina, mângâierea noastră în toate durerile; 
Bucură-te, slava Sfintei muceniţe Irina şi a Sfintei cuvioase Paracheva, nădejdea 
credincioşilor în necazuri și întristare; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 12 

Prin harul pe care ţi l-a dat Fiul tău şi Dumnezeul nostru, faci minuni pe sfântul 
munte Poceaev, prea curată. Nu ne părăsi, Doamnă, pe noi robi tăi nici în vre-mu- 
rile aceasta, ci ca în vremurile străvechi dă vedere orbilor, pricepere la cei săraci cu 
duhul, mângâiere la cei ce plâng, fii mijlocitoare pentru cei răniți sufletește, alungă 
mânia duhurilor rele; salvează-ne de incendii, de potop de ape, de tâlharii văzuți și 
nevăzuţi, de ucigaşii sufletelor și trupurilor noastre, ca avându-te rugătoare la 
Dumnezeu să se facă lumină în întunericul ce ne înconjoară şi să te lăudăm: Ali- 
luia! 


Icos 12 
Cântând mila şi minunile tale pentru mântuirea noastră, Născătoare de Dumnezeu, 
ne închinăm urmei tălpii tale tămăduitoare care izvorăşte apă sfințită şi icoanei tale 


făcătoare de minuni, şi ne rugăm la bunătatea ta: ajută-ne ca în această viaţă și la 
sfârşitul ei să primim milostivirea lui Dumnezeu, ca EI să ne fie mângâiere, uşurare 
şi mântuire, şi îți mulțumim că mijloceşti pentru mântuirea noastră în vecii vecilor: 
Bucură-te, că rugăciunile tale mântuiesc neamul omenesc; 

Bucură-te, mijlocind pentru tot universul cu harul din icoana ta; 

Bucură-te, că toți cei care au nevoie de vindecare primesc, hrănindu-se cu apa sfân- 
tă ce izvorăşte din talpa ta; 

Bucură-te, aranjând în bine viaţa noastră, cu rugăciunile iubitului tău lov; 
Bucură-te, că ne dai sfârşit paşnic al vieţii noastre; 

Bucură-te, că ne salvezi din chinurile iadului, curățând văzduhul de demoni în dru- 
mul sufletului spre Împărăţia Fiului tău veşnic; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 13 (de 3 ori) 

O, Mamă atot-cântătoare, Împărăteasa Cerului şi a pământului priveşte cu ochiul 
tău milostiv asupra noastră care ne plecăm înaintea Sfintei tale icoane şi a urmei 
tălpii tale celei binecuvântate şi prin rugăciunile tale de Mamă izbăveşte-ne de toa- 
te necazurile, durerile şi ispitele, să trăim fără păcat, cu pace şi cu evlavie în acest 
veac şi cel viitor să primim toate binecuvântările cereşti şi veşnice de la Domnul, 
Mântuitorul şi Judecătorul nostru, cântând Celui ce Te slăveşte în vecii vecilor: 
Aliluia! 


Se spune iarăşi: 


Icos 1 

Îngerii şi oamenii sunt uimiţi de nespusa ta îngăduință, Fecioară prea curată: așa 
cum Domnul i s-a arătat lui Moise în Sinai, într-un tufiş arzător care nu se mistuia, 
aşa te-ai arătat şi tu, Maică minunată, pe stânca de la Poceaev într-un stâlp de foc, 
şi plină de bunăvoință ai lăsat urma piciorului tău care izvorăşte apă vindecătoare, 
iar toți cei care au văzut minunea strigă spre tine: 

Bucură-te, Născătoare de Dumnezeu curată, ce ne veghezi din înălțimea locaşului 
tău ceresc; 

Bucură-te, bună îndrumătoare, ajungând pentru mântuirea noastră până la capătul 
pământului; 

Bucură-te, că prin înfăţişarea ta purtătoare de lumină pe muntele Poceaev, ai înălțat 
acest munte deasupra multor munţi; 

Bucură-te, căci prin mila ta sălaşul Poceaev a primit faimă în toată lumea; 
Bucură-te, lăsându-ne un izvor ce umple neîncetat urma piciorului tău cu apă tămă- 
duitoare; 


Bucură-te, îndrumătoare înţeleaptă, care ne înveţi să ne închinăm cu evlavie la 
acest loc, stând în faţa urmei piciorului tău neprihănit; 

Bucură-te, Maica Domnului de la Poceaev, lăsând urma binecuvântării tale în 
inimile noastre! 


Condacul 1 

Împărătesei celei alese, care a binecuvântat muntele Poceaev ca loc de aşezare al 
rugăciunii, îi aducem laudă noi, slujitorii ei. Născătoare de Dumnezeu, tu din cele 
mai vechi timpuri ai slăvit acest loc binecuvântat de Dumnezeu, dându-ne în dar 
urma piciorului tău tămăduitor şi icoana cea făcătoare de minuni. Aşa cum ai scă- 
pat mănăstirea ta de năvălirea agarenilor, izbăveşte-ne şi pe noi de toate necazurile 
şi nenorocirile, ajută-ne să trăim în libertatea lui Dumnezeu, ca prin spijinul tău să 
primim izbăvirea sufletului, iar noi te strigăm: Bucură-te, Maica Domnului de la 
Poceaev, lăsând urma binecuvântării tale în inimile noastre! 


Apoi se zic aceste rugăciuni: 


Prima rugăciune 


Preasfântă Fecioară, Doamnă Născătoare de Dumnezeu, îți mulțumim din adâncul 
inimii că ne-ai îngăduit să ne rugăm ţie. Ne minunăm, prea curată, de acest izvor 
tămăduitor al harului tău, pe care cu multe veacuri în urmă l-ai descoperit lăsându- 
ți urma sfântului tău picior în stâncă, şi înclinându-ne cu evlavie sufletele şi tru- 


purile te rugăm să ne speli cu apa ta tămăduitoare de orice necurăţie a trupului şi a 
sufletului, stinge toate patimile inimii noastre cu râurile tale pline de har, vindecă 
cu picături din izvorul tău toate bolile trupești, să fim vindecaţi şi salvaţi prin tine, 
Izvorul bucuriei neîncetate. 

Bucură-te, cea plină de nespusă bunătate; 

Bucură-te, înecând dorinţele necurate; 

Bucură-te, spălând necurăţia glasului; 

Bucură-te, şuvoi de lumină ce dai sănătate credincioşilor prin potirul harurilor tale 
tămăduitoare; 

Bucură-te, rouă a cerului ce îi adăpi pe cei însetaţi de înţelepciunea adevăratei cu- 
noaşteri; 

Bucură-te, lauda Poceaevului, mântuiește-ne pe noi cei care ne rugăm ţie, nădej- 
dea şi mângâierea noastră. Amin! 


A doua rugăciune 


O, Doamnă atotmilostivă, Împărăteasă și Stăpână, aleasă din toate neamurile și iu- 
bită de toate Cetele cereşti și pământeşti, miluiește-i pe oamenii care vin înaintea 
sfintei tale icoane şi a urmei piciorului tău şi care se roagă cu sârguinţă ție. Mijlo- 
ceşte la Fiul tău și Dumnezeul nostru, să nu plece nimeni rușinat de la tine, să 
primească mântuirea sufletului şi sănătatea trupului, acoperă-ne cu sfântul tău aco- 
perământ și priveşte-ne cu milă. 


Mare ne este credinţa în Sfânta ta icoană şi în urma tălpii tale tămăduitoare, şi te 
rugăm să ne aperi de năvălirile vrăjmaşilor văzuți şi nevăzuţi, ca mântuiți să slăvim 
numele sfânt al Tatălui şi al Fiului şi al Sfântului Duh în vecii vecilor. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale şi ale tuturor Sfinţilor, miluieşte-ne şi ne mân- 
tuieşte pe noi. Amin! 


Icoana Maicii Domnului de la Poceaev 

Icoana făcătoare de minuni a Maicii Domnului de la Poceaev (stil bizantin, ulei pe 
scândură de tei, 26,8x32,8 cm) provine din Constantinopol şi a fost dăruită de către 
mitropolitul grec Neofit moşieresei Ana Erofeevna Goiskaia (1559). 


Peste circa 30 de ani, când icoana a început să emane o lumină nemaipomenită şi 1- 
a redat într-un chip minunat vederea fratelui Anei, aceasta a dus-o, cu steaguri, 
cântări şi mult popor la Mănăstirea Poceaev şi a transmis-o călugărilor pentru păs- 
trare veşnică. 


Multe alte minuni s-au săvârşit la această icoană: 
= în 1607 - la năvălirea tătarilor, 


= în 1675 - la năvălirea turcilor (atunci apariția pe cer, într-o strălucire neobi- 
şnuită, a Maicii Domnului, a cuviosului lov de la Poceaev şi a îngerilor cu 
săbii scoase din teacă a semănat groază printre păgâni, ei nimicindu-se unul 
pe altul), 

=> în 1664, 1665 şi 1710 - învieri din morţi etc. 


În cartea inaugurată în 1841, timp de 52 de ani au fost înregistrate 26 de minuni. 
Din 1831 până în 1856 de icoană au fost prinse 133 de bijuterii şi alte podoabe în 
semn de tămăduire de boli în urma rugăciunilor adresate Maicii Domnului în faţa 
icoanei ei făcătoare de minuni. 


Icoana a avut de suferit în repetate rânduri: din 1623 până în 1641 s-a aflat în afara 
mănăstirii, între anii 1720-1831 a fost sub stăpânirea uniaţilor, în 1869 a nimerit 
într-un incendiu devastator (i-au ars însă numai înfrumusețările uniate, icoana şi 
îmbrăcămintea ei din aur şi pietre scumpe rămânând intacte). 


După construirea unui nou iconostas de către Alexandru II (1861) icoana Maicii 
Domnului a fost pusă la nivelul III al acestuia, deasupra Cinei celei de taină, 
chivotul fiind înfrumusețat cu raze din pietre scumpe ca la icoana Adormirii Maicii 
Domnului din Lavra Pecerska de la Kiev. 


Cu ajutorul unui mecanism asemeni celui de la Pecerska, icoana se lasă în Jos pe 
două panglici de mătase pentru închinarea creştinilor. 


Maica Domnului nu refuză ajutorul de la icoana Sa nimănui dintre cei care se 
roagă ei cu credinţă, chiar dacă aceştia nu sunt creştini ortodocşi, ci catolici, uniaţi, 
protestanți ş.a. Ea îi întoarce la dreapta credinţă pe cei rătăciți, asemeni Tatălui 
Ceresc care „face să răsară soarele peste cei răi şi peste cei buni şi trimite ploaie 
peste cei drepţi şi peste cei nedrepți” (Mt. 5, 45). 


Pe dealul unde se află astăzi mănăstirea, în anul 1240 se stabiliseră doi monahi 
iubitori de linişte. Într-una din zile, unul dintre dânşii după ce îşi săvârşi rugă- 
ciunile urcă mai sus pe vârful dealului unde i se arată în chip minunat prea 
curata Maică a Domnului şezând de o piatră şi înconjurată de flăcări. 


Monahul îl strigă şi pe fratele său de nevoinţă să vină să vadă minunea şi se 
întâmplă să se afle acolo şi un păstor de oi pe numele său loan Bosoi. Toţi trei 
cuprinşi de bucurie dădură slavă lui Dumnezei şi prea curatei Sale Maici pentru 
mila arătată către dânşii. Apoi văzură că pe piatra unde se arătase Maica Dom- 
nului rămase urma piciorului său drept, din care susura un fir de apă. 

Să înălțăm neîncetat rugăciuni fierbinţi în faţa icoanei de la Poceaev către prea 
curata Născătoare de Dumnezeu, Apărătoarea neamului creştinesc. 


